ddrg/super_eurlex huggingface dataset:
(45)

Til trods for Threes relativt lave historiske markedsandel vurderer Kommissionen på grundlag af sin markedsundersøgelse, at Three er en vigtig konkurrent på engrosmarkedet. Kommissionen har gennemført en analyse af andelen af nyligt konkurrenceudsatte kunder efter forventet værdi. I henhold hertil er Threes andel [10-20] %. Desuden har Kommissionen fundet dokumentation for, at Three har forbedret sin position på engrosmarkedet væsentligt. Three har deltaget i en række udbudsprocedurer, herunder for de største ikke-mobilnetoperatører, og har indgået kontrakter med ikke-mobilnetoperatører med vækstpotentiale, hvilket vil gøre det muligt for Three at vokse i fremtiden uden fusionen. Derudover har Threes tilstedeværelse i engrosforhandlingerne en konkurrencemæssig indvirkning selv i situationer, hvor Three ikke har succes. Kommissionen vurderer på grundlag af sin markedsundersøgelse, at Three har konkurrencedygtige engrostakster for nye teknologier såsom 4G. Kommissionen vurderer på grundlag af sin markedsundersøgelse også, at Three har investeret i både sit net og sine ressourcer for at kunne konkurrere mere effektivt på dette marked. Endelig vurderer Kommissionen på baggrund af markedsundersøgelsen, at både Three selv og de andre markedsdeltagere (herunder mobilnetoperatørernes konkurrenter og ikke-mobilnetoperatørernes engroskunder) betragter Three som en vigtig konkurrent.
(3)

JPY Libor og Euroyen Tibor er vigtige referencerenter for mange finansielle instrumenter denomineret i japanske yen. JPY Libor fastsættes af British Bankers Association (BBA) og Euroyen Tibor fastsættes af Japanese Bankers Association (JBA). Renten fastsættes dagligt for forskellige løbetider på grundlag af indberetninger fra de banker, der er medlem af JPY Libor- og Euroyen Tibor-panelerne. Bankerne anmodes om på alle bankdage før et bestemt tidspunkt at indberette estimater over de rentesatser, som de mener at kunne optage lån til uden sikkerhedsstillelse på et marked af en rimelig størrelse på Londons interbankmarked (for JPY LIBOR), eller estimater over, hvad de mener er den gældende markedsrente for transaktioner mellem de ledende banker på det japanske offshore-marked (for Euroyen Tibor), for forskellige løbetider. BBA og JBA beregner efterfølgende den daglige JPY Libor-rente og den daglige Euroyen Tibor-rente for de forskellige løbetider på grundlag af gennemsnittet af disse indberetninger, idet der ses bort fra de fire højeste og laveste indberetninger for BBA's vedkommende og de to højeste og laveste indberetninger for JBA's vedkommende. De deraf resulterende rentesatser offentliggøres derefter øjeblikkeligt og gøres tilgængelige for offentligheden hver bankdag.
(4)

CDS er finansielle kontrakter, hvor køber betaler et periodisk gebyr til sælger til gengæld for en betinget betaling i tilfælde af, at en virksomhed eller stat misligholder en nærmere specificeret gældsforpligtelse. CDS-kontrakter anvendes normalt til afdækning af risikoen for et fald i værdien af gældsinstrumenter som følge af emittentens misligholdelse af gæld eller faldende kreditværdighed og til investering for derved at tilkendegive et syn på emittentens fremtidige kreditværdighed. CDS-indekser overfører kreditrisikoen mere effektivt end individuelle CDS'er, men når indekser handles OTC, deler de sidstnævntes karakteristika. Indekser er standardiserede kontrakter med reference til et fast antal debitorer med fælles karakteristika, der ajourføres regelmæssigt. Markit er indehaver af de to mest anvendte familier af CDS-benchmarkindekser, iTraxx og CDX. Markit administrerer desuden et websted for CDS-auktioner, hvor anvendelsen af ISDA's »Final Price« (4) er underlagt en obligatorisk »Use Agreement«, som udtrykkeligt forbyder brugen af »Final Price« til børshandel.
(8)

Ved afgørelse af 20. juli 2016 gjorde Kommissionen i medfør af artikel 9 i Rådets forordning (EF) nr. 1/2003 tilsagnene bindende for ISDA. Deres hovedindhold er som beskrevet nedenfor. a. ISDA giver tilsagn om at give licens på Final Price med henblik på børshandel på fair, rimelige og ikke-diskriminerende vilkår (fair, reasonable and non-discriminatory terms and conditions (FRAND-vilkår)). b. ISDA udpeger en tilsynsadministrator til at kontrollere, at ISDA overholder sine tilsagn. Kommissionen skal have mulighed for at godkende eller afvise den foreslåede tilsynsadministrator inden udpegelsen. c. I tilfælde af uenighed om FRAND-vilkårene kan en licensansøger indbringe tvisten for en uafhængig mægler og i sidste instans retten. Hvis ISDA undlader at udstede en licens af grunde, som intet har at gøre med FRAND, forelægger ISDA sagen for tilsynsadministratoren og bærer bevisbyrden. Hvis ISDA agter at opsige en licens på grund af auktionsmanipulation, skal det over for administratoren godtgøre, at manipulationen hænger sammen med specifikke kendetegn ved et børshandlet kreditderivat, og at der ikke findes mindre forstyrrende løsninger. Administratorens afgørelser er bindende for parterne, men berører ikke Kommissionens egen vurdering. d. For at udelukke CDS-mæglere fra ISDA's licensafgørelser angående Final Price vil bemyndigelsen til at tildele sådanne licenser ikke længere ligge hos ISDA's bestyrelse, men blive overdraget til ISDA's administrerende direktør. e. ISDA giver tilsagn om at forpligte administratoren/administratorerne af webstedet www.creditfixings.com, der offentliggør Final Price-data efter auktioner, til at ophæve de begrænsninger, som forbyder anvendelsen af Final Price i forbindelse med børshandel.
DA Den Europæiske Unions Tidende C 372/5

Kommissionens meddelelse om de tilbagebetalingsrenter, referencesatser og kalkulationsrenter for statsstøtte, der gælder for de 28 medlemsstater pr. 1. november 2016

(Offentliggjort i overensstemmelse med artikel 10 i Kommissionens forordning (EF) nr. 794/2004 af 21. april 2004 (EUT L 140 af 30.4.2004, s. 1))

(2016/C 372/08)

Basissatser beregnet i overensstemmelse med Kommissionens meddelelse om revision af metoden for fastsættelse af referencesatsen og kalkulationsrenten (EUT C 14 af 19.1.2008, s. 6). Afhængig af brugen af referencesatsen skal margenerne som defineret i denne meddelelse stadigvæk lægges til. For kalkulationsrenten betyder det, at der skal lægges en margen på 100 basispoint til. Kommissionens forordning (EF) nr. 271/2008 af 30. januar 2008 om ændring af forordning (EF) nr. 794/2004 foreskriver, at medmindre andet er fastlagt i en specifik beslutning, vil tilbagebetalingsrenten også blive beregnet ved at lægge 100 basispoint til basissatsen.

De ændrede satser er angivet med fed skrift.

De tidligere satser er offentliggjort i EUT C 339 af 16.9.2016, s. 5.
Retsgrundlag

ustawa z dnia 11 lipca 2014 r. o zasadach realizacji programów w zakresie polityki spójności finansowanych w perspektywie finansowej 2014-2020 (Dz.U. z 2014 r. poz. 1146); Program Operacyjny Infrastruktura i Środowisko 2014-2020, działanie 2.1 Adaptacja do zmian klimatu wraz z zabezpieczeniem i zwiększeniem odporności na klęski i katastrofy oraz monitoring środowiska; Szczegółowy opis osi priorytetowych Programu Operacyjnego Infrastruktura i Środowisko 2014-2020, działanie 2.1 Adaptacja do zmian wraz z zabezpieczeniem i zwiększeniem odporności na klęski i katastrofy oraz monitoring środowiska; Wykaz projektów zidentyfikowanych (Załącznik nr 5 do Szczegółowego Opisu Osi Priorytetowych POIiŚ 2014-2020; Ustawa z dnia 28 września 1991 r. o lasach (Dz.U. 2014 poz. 1153, z późn. zm.)
Titel (og/eller modtagerens navn)

Prolongation of the Austrian short-term export credit insurance scheme with regard to disaster risks
DA Den Europæiske Unions Tidende C 394/6

Meddelelse til de økonomiske aktører — Ny runde af ansøgninger om suspension af den fælles toldtarifs autonome toldsatser for visse industri- og landbrugsprodukter

(2016/C 394/05)

De økonomiske aktører informeres herved om, at Kommissionen har modtaget ansøgninger til juli-runden 2017 i overensstemmelse med de administrative arrangementer i Kommissionens meddelelse vedrørende autonome toldsuspensioner og toldkontingenter (2011/C-363/02) (1).

Listen over produkter, som der er ansøgt om en suspension for, er nu tilgængelig på Kommissionens tematiske websted om toldunionen på Europa-serveren (2).

De økonomiske aktører oplyses ligeledes om, at fristen for at fremsende indsigelser mod nye ansøgninger til Kommissionen via deres nationale myndigheder er den 16. december 2016, som er datoen for det andet programsatte møde i Gruppen for Økonomiske Tarifspørgsmål.

Berørte aktører opfordres til jævnligt at tjekke listen for at holde sig orienteret om ansøgningernes status.

Yderligere oplysninger om suspension af den fælles toldtarifs autonome toldsatser findes på Europa-webstedet:

http://ec.europa.eu/taxation_customs/customs/customs_duties/tariff_aspects/suspensions/index_en.htm

(1) EUT C 363 af 13.12.2011, s. 6.

(2) http://ec.europa.eu/taxation_customs/dds2/susp/susp_home.jsp?Lang=en.
(34)

Der blev pålagt følgende bøder for overtrædelsen af traktatens artikel 101 og 102: — For Serviers og Niche/Unichems overtrædelse af traktatens artikel 101: a) Niche Generics Limited og Unichem Laboratories Limited, in solidum: 13 968 773 EUR b) Servier S.A.S., Les Laboratoires Servier Servier Laboratories Limited og Biogaran, in solidum: 131 532 600 EUR — For Serviers og Matrix/Mylans overtrædelse af traktatens artikel 101: a) Mylan Laboratories Limited: 17 161 140 EUR, heraf 8 045 914 EUR in solidum med Mylan Inc.; b) Servier S.A.S. og Les Laboratoires Servier, in solidum: 79 121 700 EUR — For Serviers og Tevas overtrædelse af traktatens artikel 101: a) Teva UK Limited, Teva Pharmaceuticals Europe B.V. og Teva Pharmaceutical Industries Ltd, in solidum: 15 569 395 EUR b) Servier S.A.S., Les Laboratoires Servier og Servier Laboratories Limited, in solidum: 4 309 000 EUR — For Serviers og Krkas overtrædelse af traktatens artikel 101: a) Krka, tovarna zdravil, d.d., Novo mesto: 10 000 000 EUR b) Servier S.A.S. og Les Laboratoires Servier, in solidum: 37 661 800 EUR — For Serviers og Lupins overtrædelse af traktatens artikel 101: a) Lupin Limited: 40 000 000 EUR b) Servier S.A.S. og Les Laboratoires Servier, in solidum: 37 102 100 EUR — For Serviers overtrædelse af traktatens artikel 102: a) Servier S.A.S in solidum med Les Laboratoires Servier: 41 270 000 EUR.
(88)

For det andet mener Kommissionen, at Iliad har de finansielle ressourcer, dokumenteret relevant ekspertise og både incitament og evne til at komme ind på det italienske marked som den nye MNO og fungere som en levedygtig og aktiv konkurrent i konkurrence med parterne og andre konkurrenter. Kommissionen mener navnlig, at Iliads forretningsplan er tilstrækkelig realistisk og aggressiv til, at Iliad kan lægge et betydeligt konkurrencepres på detail- og engrosmarkedet for mobil telekommunikation i Italien. Omkostningsstrukturen i den reviderede nationale roamingaftale giver Iliad mulighed for og incitament til at være konkurrencedygtig, allerede når den påbegynder sine aktiviteter. Derudover er den betydelige investering i Iliads forretningsplan et meget troværdigt tilsagn om at udrulle nettet og fungere som MNO. Endvidere giver den indledende investering for at erhverve den reviderede afhændelsesfrekvens og de reviderede afhændelsesområder Iliad incitament til at: 1) opbygge et betydeligt kundegrundlag på kort sigt og 2) hurtigt flytte trafik fra parternes net i henhold til den reviderede nationale roamingaftale til sit eget net for at genvinde de faste omkostninger og blive rentabel.
Retsgrundlag

Law no. 60-A/2008, of 20 October, which establishes a framework for the provision of State guarantees to bonds issued by financial institutions, and connected regulations.
Titel (og/eller modtagerens navn)

Criteri e modalità per la concessione di aiuti per misure di prevenzione dei danni da fauna selvatica e per il ripristino del potenziale produttivi agricolo danneggiato
DA Den Europæiske Unions Tidende C 386/18

Meddelelse vedrørende en anmodning i medfør af artikel 35 i direktiv 2014/25/EU

Anmodning indgivet af en ordregivende enhed — forlængelse af fristen

(2016/C 386/11)

Kommissionen modtog den 2. februar 2016 en anmodning i henhold til artikel 35 i Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (1). Den første arbejdsdag efter modtagelsen af anmodningen er den 3. februar 2016.

Anmodningen er indgivet af Vapo Oy og vedrører aktiviteter i forbindelse med udnyttelse af et geografisk område med henblik på at udvinde tørv til brændsel på Finlands territorium. Den relevante meddelelse blev offentliggjort på side 9 i EUT C 96 af 11. marts 2016. En meddelelse om forlængelse af fristen blev offentliggjort på side 25 i EUT C 301 af 19. august 2016.

I henhold til punkt 2 i bilag IV til direktiv 2014/25/EU kan Kommissionen kræve, at den pågældende medlemsstat, ansøgeren eller den uafhængige nationale myndighed eller en anden kompetent national myndighed fremlægger alle nødvendige oplysninger eller supplerer eller præciserer de indgivne oplysninger inden for en passende tidsfrist. Den 7. juni 2016 anmodede Kommissionen de finske myndigheder om at fremlægge supplerende oplysninger senest den 28. juni 2016.

I henhold til punkt 2, andet punktum, i bilag IV til direktiv 2014/25/EU stilles fristerne i bero i tidsrummet mellem udløbet af den tidsfrist, der er anført i anmodningen om oplysninger, og modtagelsen af de fuldstændige og korrekte oplysninger i tilfælde af forsinkede eller ufuldstændige svar på Kommissionens anmodning om præcisering eller om supplerende oplysninger. De finske myndigheders svar indløb den 26. september 2016. Den endelige frist er således den 23. januar 2017.

(1) EUT L 94 af 28.3.2014, s. 243.
b)

De mønter, der er medtaget på denne liste, anses for at opfylde kriterierne i artikel 344 og vil derfor blive behandlet som investeringsguld. Leveringer af disse mønter fritages derfor for moms i hele kalenderåret 2017.
Cabinet of Ministers Order No. 78 from 16 February 2015»Government’s Action Plan for the implementation of the Declaration of Cabinet of Ministers led by Laimdota Straujuma«

http://likumi.lv//ta/id/272247?&search=on

Cabinet of Ministers Session Protocol No. 38 from 11 August 2015

http://likumi.lv/ta/id/275917-ministru-kabineta-sedes-protokols
DE

Kilde: 60Co-gammastråling Referencenr.: SN 01 Synergy Health Radeberg GmbH Juri-Gagarin-Str. 15 01454 Radeberg DEUTSCHLAND Referencenr.: BY FS 01/2001 Synergy Health Allershausen GmbH Kesselbodenstr. 7 85391 Allershausen DEUTSCHLAND Referencenr.: NRW-GM 01 BGS Beta-Gamma-Service GmbH & Co. KG Fritz-Kotz-Str. 16 51674 Wiehl DEUTSCHLAND Kilde: accelereret elektronbestråling Referencenr.: D-BW-X-01 Beta-Gamma-Service GmbH & Co. KG John-Deere-Str. 3 76646 Bruchsal DEUTSCHLAND Referencenr.: NRW-GM 02 BGS Beta-Gamma-Service GmbH & Co. KG Fritz-Kotz-Str. 16 51674 Wiehl DEUTSCHLAND
Følgende punkter i artikel 6 i varespecifikationen:

— »stærkt grønfarvede kimblade; et forhold mellem klorofyl a og b på 1,3-1,5;«

— »vandindhold 4-6 %;«

— »højt indhold af monoumættede fedtsyrer i frugterne (overvejende oliesyre (72 %) og dernæst linolsyre (15 %) og palmitinsyre (10 %)).«

ændres som følger:

— »stærkt grønfarvede kimblade; et forhold mellem klorofyl a og b på 1,3 eller derover;«

— »vandindhold på 6 % eller derunder;«

— »højt indhold af monoumættede fedtsyrer i frugterne (overvejende palmitinsyre (10 % eller derover), linolsyre (15 % eller derover) og et oliesyreindhold på højst 72 %).«

»Pistacchio Verde di Bronte« adskiller sig væsentligt fra andre typer pistacienødder på grund af sin evne til at bevare en intens grøn farve, indtil den er helt moden, hvilket sikrer dens milde smag (som ikke er »grøn« eller fenolagtig). Den grønne farve skyldes ikke blot en høj koncentration af klorofyl, men først og fremmest en stærk dominans af klorofyl a i forhold til klorofyl b. Jo højere klorofyl a/b-forhold, jo højere kvalitet har pistacienødden fra Bronte (Bellomo, M. G., og B. Fallico, »Anthocyanins, chlorophylls and xanthophylls in pistachio nuts (Pistacia vera) of different geographic origin.«Journal of Food Composition and Analysis (2007): s. 352-359). Det er således nødvendigt at sætte dette forholds maksimumsværdi op for at undgå et produktspild, som ikke er berettiget set ud fra et kvalitativt synspunkt.

Pistacienøddens vandindhold er blevet sat ned for bedre at beskytte produktet mod mug.

Fedtsyreindholdet påvirkes af flere parametre, som hænger sammen med breddegrad, jordsammensætning og klimaændringer. Det betragtes derfor som vigtigt ud fra et teknisk synspunkt, at indholdet af palmitinsyre, linolsyre og oliesyre udtrykkes på en anden måde. Hvad angår palmitinsyre og linolsyre, foreslås der med ændringen en tilladt minimumsværdi (et palmitinsyreindhold på 10 % eller derover og et linolsyreindhold på 15 % eller derover) samt en maksimumsværdi for oliesyre (højst 72 %).
Ruter

City of Derry Airport til Heathrow Airport City of Derry Airport til Gatwick Airport City of Derry Airport til Stansted Airport City of Derry Airport til Luton Airport City of Derry Airport til London City Airport City of Derry Airport til Southend Airport
DA Den Europæiske Unions Tidende C 398/61

Meddelelse om de gældende antidumpingforanstaltninger for så vidt angår importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina: ændring af navnet på en virksomhed, der er pålagt antidumpingtolden for samarbejdsvillige eksporterende producenter

(2016/C 398/11)

Importen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina er underlagt en endelig antidumpingtold, der blev indført ved Kommissionens gennemførelsesforordning (EU) nr. 1313/2014 (1).

Zhejiang Xinchang Best Foods Co. Ltd — en virksomhed, der er beliggende i Folkerepublikken Kina, og hvis eksport til Unionen af visse typer tilberedte eller konserverede citrusfrugter er pålagt en antidumpingtold på 499,60 EUR pr. ton af varens nettovægt ved ovennævnte gennemførelsesforordning — har meddelt Kommissionen, at den har ændret navn til Zhejiang Fomdas Foods Co., Ltd.

Virksomheden har anmodet Kommissionen om at bekræfte, at navneændringen ikke påvirker virksomhedens ret til at drage fordel af den individuelle toldsats, der gjaldt for virksomheden under dens tidligere navn, Zhejiang Xinchang Best Foods Co. Ltd.

Kommissionen har undersøgt de indsendte oplysninger og konkluderet, at navneændringen på ingen måde påvirker konklusionerne i gennemførelsesforordning (EU) nr. 1313/2014.

Derfor bør henvisningen i bilaget til gennemførelsesforordning (EU) nr. 1313/2014 til:

»Zhejiang Xinchang Best Foods Co., Ltd«

ændres til:

»Zhejiang Fomdas Foods Co., Ltd«.

Zhejiang Fomdas Foods Co., Ltd tildeles Taric-tillægskode A889 med den tilsvarende antidumpingtoldsats 499,60 EUR pr. ton af varens nettovægt, der tidligere var tildelt Zhejiang Xinchang Best Foods Co., Ltd.

(1) EUT L 354 af 11.12.2014, s. 17.
Afgørelsens dato, karakter og ikrafttrædelsestidspunkt

Afgørelse nr. 202/1/19.9.2016, truffet af udvalget for kredit- og forsikringsanliggender i Bank of Greece om: 1) Overdragelse af forsikringsselskabets ledelse til forsikringsadministratoren, Ioannis Peristeris, som træder i bestyrelsens sted. 2) Videreførelse af foranstaltningerne i henhold til afgørelse nr. 193/1/27.7.2016, truffet af udvalget for kredit- og forsikringsanliggender i Bank of Greece. Ikrafttrædelsestidspunkt: På vedtagelsesdatoen (19.9.2016) Udløbstidspunkt: Ikke fastsat
(40)

På grundlag af markedstesten og sin egen analyse konstaterede Kommissionen, at: a) tilsagnene er velegnede og fjerner konkurrenceproblemerne, da de fjerner alle overlapninger mellem parternes aktiviteter på alle de markeder, hvor der opstår konkurrenceproblemer. Omfanget af frasalget sikrer, at den frasolgte virksomhed kan blive en realistisk leverandør inden for internationale kontrakter i EØS samt på de nationale markeder b) den frasolgte virksomhed vil være levedygtig og konkurrencedygtig ved at sikre tilstrækkelig rentabilitet til at køre som en levedygtig virksomhed i hænderne på en egnet køber c) den frasolgte virksomhed vil være konkurrencedygtig, selv om den kun vil drive forretning i kontraktkanalen. Markedsundersøgelsen viser, at dette er en holdbar forretningsmodel, og at flere konkurrenter på markedet kun er aktive inden for kontraktkanalen d) afhændelsen af Depot Business' virksomhed inden for distribution på kontraktbasis er en passende løsning i dette tilfælde, da alle risici, der kan tilskrives den afhændede virksomhed, er blevet tilstrækkeligt begrænset ved tilsagnene e) den frasolgte virksomhed vil have tilstrækkelig adgang til kontorartikler fra engroshandlere og producenter til priser, der gør den konkurrencedygtig på markedet. Det skyldes primært den frasolgte virksomheds store størrelse f) der forventes ingen væsentlige problemer i forbindelse med overførslen af kontrakter fra Office Depot til den frasolgte virksomhed, da kun meget få kontrakter indeholder en klausul om kontrolskifte, og størstedelen af respondenterne af markedsundersøgelsen bekræftede deres villighed til fortsat at købe kontorprodukter fra den frasolgte virksomhed g) den frasolgte virksomhed er tilstrækkeligt interessant til at tiltrække egnede købere h) vilkårene for overgangsaftalerne var utilstrækkelige, særligt med hensyn til at sikre den frasolgte virksomhed adgang til kontorprodukter efter frasalget.